cyanic-selkie/wikianc huggingface dataset:
ივანე ბერიტაშვილი
ნეიროფსიქოლოგია
9. უმაღლესი ხერხემლიანი ცხოველების სივრცითი ორიენტაცია მჟღავნდება აღქმული ობიექტების გარე სამყაროში მდებარეობის ლოკალიზაციის უნარში თავის თავისა და სხვა საგნების მიმართ, და მათთან მიახლოებასა და დაშორებაში. ცხოველებზე ჩატარებული ნატიფი ცდებით ივანე ბერიტაშვილმა დაადგინა სივრცით ორიენტაციაში ლაბირინთის რეცეპტორთა არსებითი მნიშვნელობა მხედველობის რეცეპტორებთან ერთად; ეს ეხება ადამიანსაც. ამ გამოკვლევებში დადგენილ იქნა, რომ მოძრავი კიდურებიდან პროპრიოცეპტული იმპულსების როლი, რომელსაც ადრე წამყვანი მნიშვნელობა ენიჭებოდა გავლილი გზის აღქმაში, სივრცით ორიენტაციაში უმნიშვნელოა.
10. ივანე ბერიტაშვილმა ხერხემლიან ცხოველებში გამოყო მეხსიერების სამი სახეობა: ხატით წარმართული, ემოციური და პირობითრეფლექსური. ამ გამოკვლევებში ხატით წარმართული მეხსიერება შეისწავლებოდა დაყოვნებული ქცევითი რეაქციებით თავისუფალი მოძრაობის მეთოდის გამოყენებით, ე.ი. შეისწავლებოდა დროის მაქსიმუმი, რა ხნის განმავლობაშიც ცხოველს შეუძლია მისვლა იმ ადგილთან, სადაც მან უკანასკნელად აღიქვა საკვები და შეჭამა იგი.
თევზებში, ამფიბიებსა და რეპტილიებში ნანახი იქნა მხოლოდ ხატით წარმართული მოკლევადიანი მეხსიერება, ფრინველებში მჟღავნდება აგრეთვე ხატით წარმართული გრძელვადიანი მეხსიერებაც. ხერხემლიანთა მწკვრივში თევზებიდან მაიმუნებამდე წარმოებს ხატით წარმართული მოკლევადიანი მეხსიერების გახანგრძლივება რამდენიმე სეკუნდიდან თევზებში ათეულ წუთამდე უმაღლეს ცხოველებში; გრძელვადიანი მეხსიერება ხანგრძლივდება რამდენიმე წუთიდან ფრინველებში რამდენიმე თვემდე ძაღლებსა და მაიმუნებში.
უკანასკნელ ხანებში ბერიტაშვილი ძაღლისა და მტრედების ქცევაზე მრავალრიცხოვან დაკვირვებათა საფუძველზე ცხოველებში ვარაუდობდა გონიერი მოქმედების ელემენტების არსებობას, რაც განაპირობებს რთულ მიზანმიმართულ, ასე ვთქვათ ნებით მოძრაობებს; ამ მოქმედების საფუძველია მეხსიერებაში შემონახული გარე სამყაროს ხატი, ხოლო მიზნის მისაღწევ გზებს ცხოველი თითქოსდა გეგმავს.
შედეგი
საბოლოოდ ივანე ბერიტაშვილმა ფიზიოლოგიაში დაადგინა:
პრემიები და ჯილდოები
1941 წელს მიენიჭა სსრკ სახელმწიფო პრემია, 1938 წელს ივანე პავლოვის სახელობის პრემია, ხოლო 1963 წელს ივანე სეჩენოვის სახელობის პრემია.
ბერიტაშვილი დაჯილდოებულია 2 ლენინის ორდენით, 2 შრომის წითელი დროშის ორდენითა და მედლებით. იყო საქართველოს სსრ I, II, VI, VII მოწვევების უმაღლესი საბჭოს დეპუტატი.
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ფიზიოლოგები კატეგორია:ლენინის ორდენის კავალრები კატეგორია:შრომის წითელი დროშის ორდენის კავალრები კატეგორია:სტალინური პრემიის ლაურეატები კატეგორია:სოციალისტური შრომის გმირები კატეგორია:გურჯაანის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის ეზო-სავანეში დაკრძალულები კატეგორია:საქართველოს სსრ-ის I მოწვევის უმაღლესი საბჭოს დეპუტატები კატეგორია:საქართველოს სსრ-ის II მოწვევის უმაღლესი საბჭოს დეპუტატები კატეგორია:საქართველოს სსრ-ის VI მოწვევის უმაღლესი საბჭოს დეპუტატები ი
ციხევდავი
ციხევდავი — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, მჭადიჯვრის თემში. მდებარეობს მდინარე ნარეკვავის მარცხენა მხარეს. ზღვის დონიდან 960 მ. დუშეთიდან 17 კმ.
დემოგრაფია
2014 წლის აღწერის მონაცემებით სოფელში ცხოვრობს 88 ადამიანი.
სქოლიო
კატეგორია:დუშეთის მუნიციპალიტეტის სოფლები
26 იანვარი
26 იანვარი — გრიგორიანული კალენდრის 26-ე დღე. წლის ბოლომდე დარჩენილია 339 დღე (ნაკიან წელში — 340).
იხილეთ აგრეთვე
სხვა თვეები:
0126
ძვ. წ. 508
გარდაიცვალნენ
*
პერვომაისკი (აბზელილოვოს რაიონი)
პერვომაისკი — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 595 ადამიანი. რაიონულ ცენტრ ასკაროვოდან დაშორებულია 43  კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 50  კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (91%).
სქოლიო
კატეგორია:აბზელილოვოს რაიონის სოფლები
სელმა ლაგერლოფი
სელმა ოტილიანა ლოვისა ლაგერლოფი (Selma Ottiliana Lovisa Lagerlöf; დ. 20 ნოემბერი, 1858 — გ. 16 მარტი, 1940) — შვედი მწერალი. 1909 წელს მიენიჭა ნობელის პრემია ლიტერატურაში „მაღალი იდეალიზმის, ნათელი წარმოსახვისა და სულიერი აღქმისთვის, რომელიც მის ნაშრომებს ახასიათებს“. ლაგერლოფი პირველი ქალი ნობელიანტი და შვედეთის აკადემიის პირველი ქალი წევრია.
ადრეული წლები
დაიბადა 1858 წლის 20 ნოემბერს, დასავლეთ შვედეთის პროვინცია ვერმლანდში. მისი მამა, ერიკ გუსტავ ლარეგლოფი ვერმლანდის სამეფო პოლკის ლეიტენანტი, ხოლო დედა, ლუიზა ლაგერლოფი მდიდარი ვაჭრის ქალიშვილი იყო. სელმა მშობლებისთვის ექვსი შვილიდან მეხუთე იყო. იგი ფეხის ტრამვით დაიბადა, რის გამოც სამი წლის ასაკში ორივე ფეხით დაკოჭლდა, რამაც მოგვიანებით გაუარა, თუმცა მთელი ცხოვრების მანძლზე სუსტი იყო და ოდნავ კოჭლობდა.
სელმა ჩუმი ბავშვი იყო, თანატოლებთან შედარებით ბევრად სერიოზული, ძალიან უყვარდა კითხვა. ბავშვობის მანძილზე მუდმივად წერდა ლექსებს. ლარეგლოფი განათლებას სახლში ინგლისურ და ფრანგულ ენებზე იღებდა. სელმასთვის პირველი წიგნი ტომას მაინ რიდის „ოცეოლა,სემინოლების ბელადი“ იყო, რომელიც შვიდი წლის ასაკში წაიკითხა და სწორედ ამ მომენტიდან გადაწყვიტა მწერალი გამხდარიყო.
1884 წელს ლარეგლოფებმა მამული დაკარგეს, რამაც ოჯახზე სერიოზულად იმოქმედა. ერიკ ლაგერლოფი ალკოჰოლიკი გახდა. მას არ სურდა მის ქალიშვილს სწავლა გაეგრძელებინა და ქალთა მოძრაობაში ჩართულიყო. მოგვიანებით, ნობელის პრემიაში მიღებული ფულით სელმამ მამული გამოისყიდა და სიცოცხლის ბოლომდე იქ ცხოვრობდა.
კარიერა
სელმამ განათლება 1882-1885 წლებში სტოკჰოლმის ქალ მასწავლებელთა სამეფო სემინარიაში მიიღო. იმ დროისთვის ეს ერთადერთი უმაღლესი სასწავლებელი იყო შვედეთში, სადაც ქალებს შეეძლოთ სწავლა. 1885-1895 წლებში ლაგერლოფი ქალაქ ლანდსკრონაში სკოლის მასწავლებლად მუშაობდა. მან პირველი რომანის წერა სწორედ ლანდსკრონაში დაიწყო. მისი სამწერლო დებიუტი 1891 წელს ჟურნალ „Idun“-ში შედგა, სადაც ლიტერატურული კონკურსის ფარგლებში მისი რომანის პირველი თავები გამოქვეყნდა. სელმამ კონკურში გაიმარჯვა და გამომცემლობამ მასთან კონტრაქტი გააფორმა, რომლის საფუძველზეც მისი პირველი რომანი „საგა იოსტა ბერლინგზე“ გამოიცა. თავდაპირველად რომანმა კრიტიკოსთაგან ზომიერი შეფასებანი მიიღო, ამიტომ დიდად არ იყიდებოდა. მას შემდეგ, რაც ცნობილმა კრიტიკოსმა, ჯორჯ ბრანდმა რომანზე დადებითი რეცენზია დაწერა, წიგნის პოპულარობა საგრძნობლად გაიზარდა. მეცენატმა ფრედერიკა ლიმნელმა ლარეგროფს ფინანსური მხარდაჭერა გამოუცხადა.
1894 წელს სელმა შვედ მწერალს, სოფი ელკანს შეხვდა, რომელიც მისი მეგობარი და კომპანიონი გახდა. წლების მანძილზე ისინი ერთმანეთის ნაშრომებს აკრიტიკებდნენ. სელმას წერილები სოფისადმი 1993 წელს გამოქვეყნდა სათაურით „შენ მასწავლე, როგორ ვყოფილიყავი თავისუფალი“.
1900 წელს ლაგერლოფი იერუსალიმში ამერიკულ კოლონიას ეწვია, რაც მისთვის შთაგონების წყარო გახდა რომანისთვის „იერუსალიმი“. რომანმა კრიტიკოსთაგან აღიარება დაიმსახურა, რომლებმაც ლაგერლოფის ჰომეროსისა და შექსპირისთვის შედარება დაიწყეს. მწერალმა პოპულარობა როგორც სამშობლოში, ისე მის ფარგლებს გარეთაც მოიპოვა. სამეფო ოჯახმა და შვედეთის აკადემიამ მას სამწერლო მოღვაწეობის გასაგრძელებლად ფინანსური მხარდაჭერა გამოუცხადა. 1895 წელს, სელმამ შეწყვიტა მასწავლებლობა და გადაწყვიტა თავი მთლიანად მწერლობისთვის მიეძღვნა. ლაგერლოფმა ელკანთან ერთად იტალიასა და პალესტინაში იმოგზაურა, რამაც მის მომდევნო რომანს დაუდო საფუძველი. სიცილიური ლეგენდის შთაგონებით მან დაწერა რომანი „ანტიქრისტეს სასწაულები“, რომელიც იკვლევს ინტერპრეტაციას ქრისტიანულ და სოციალურ მორალურ სისტემებს შორის. 1902 წელს მასწავლებელთა ეროვნულმა ასოციაციამ ლაგერლოფს მოსწავლეთათვის გეოგრაფიის სახელმძღვანელოს შედგენა სთხოვა. მწერალმა „ნილსისა და გარეული ბატების საოცარი მოგზაურობა“ დაწერა. წიგნი შვედეთის პროვინციებზე ისტორიული და გეოგრაფიული ფაქტების ფონზე პატარა ბიჭის ამბავს გვიამბობს, რომელიც ზომაში დაპატარავდა და მთელ ქვეყანას ბატების ზურგზე მყოფმა შემოუფრინა. „ნილსისა და გარეული ბატების საოცარი მოგზაურობა“ ლაგერლოფის ყველაზე ცნობილი ნაწარმოებია და დღესდღეობით 30-ზე მეტ ენაზეა თარგმნილი.
1897 წელს სელმა ფალუნში გადავიდა საცხოვრებლად, სადაც ვალბორგ ოლანდერს შეხვდა, რომელიც მისი თანაშემწე და მეგობარი გახდა. ოლანდერი და ლარეგროფი აქტიურად იბრძოდნენ შვედეთში ქალთა საარჩევნო უფლებებისთვის. 1911 წელს სელმა გამხსნელი სიტყვით გამოვიდა სტოკჰოლმის საერთაშორისო საარჩევნო უფლებათა კონგრესზე, ხოლო 1919 წელს შვედეთის ქალთა საარჩევნო უფლებების მოძრაობის საზეიმო წვეულებაზე, მას შემდეგ, რაც იმავე წლის მაისში შვედმა ქალებმა ხმის მიცემის უფლება მოიპოვეს.
ლაგერლოფი მეგობრობდა ებრაული წარმოშობის გერმანელ მწერალთან, ნელი ზაქსთან. 1940 წელს, ზაქსის გარდაცვალებამდე ცოტა ხნით ადრე, სელმას თხოვნით, შვედეთის მთავრობამ ნაცისტური გერმანიისგან დასაცავად ებრაელი მწერალი და მისი ასაკოვანი დედა მუდმივი თავშესაფრით უზრუნველყო. ზაქსი სტოკჰოლმშია დაკრძალული.
ლაგერლოფი 1940 წლის 16 მარტს საკუთარ სახლში ინსულტით გარდაიცვალა.
ჯილდოები და აღიარება
1909 წლის 10 დეკემბერს ლაგერლოფს გადაეცა ნობელის პრემია ლიტერატურაში „მაღალი იდეალიზმის, ნათელი წარმოსახვისა და სულიერი აღქმისთვის, რომელიც მის ნაშრომებს ახასიათებს“. ლაგერლოფის დაჯილდოებას წინ უძღოდა მძაფრი შიდა დაპირისპირება შვედეთის აკადემიაში. 1904 წელს მან შვედეთის აკადემიისგან ოქროს მედალი მიიღო, ხოლო 1914 წელს მისი წევრი გახდა.
1907 წელს ლაგერლოფმა უფსალის უნივერსიტეტის დოქტორის ხარისხი მიიღო, ხოლო 1928 წელს გრაიფსვალდის უნივერსიტეტის ხელოვნების ფაკულტეტის საპატიო დოქტორი გახდა. მეორე მსოფლიო ომის დასაწყისში, ლარეგროფმა შვედეთის აკადემიის მიერ გადმოცემული ოქროს მედალი ფინეთის მთავრობას გაუგზავნა, რათა საბჭოთა კავშირის წინააღმდეგ ძალები გაეზარდათ. პატივისცემის ნიშნად, ფინეთის მთავრობამ მედალი მწერალს უკან დაუბრუნა.
სელმა ლაგერლოფის მოთხრობა „სათაგური“ ინდოეთის სკოლებში მე-12 კლასელთა პროგრამაშია შეტანილი.
რესურსები ინტერნეტში
წყაროები
ნაშრომები
სქოლიო
კატეგორია:შვედი მწერლები კატეგორია:მწერალი ქალები კატეგორია:დაბადებული 1858 კატეგორია:გარდაცვლილი 1940 კატეგორია:ნობელის პრემიის ქალი ლაურეატები კატეგორია:შვედი ქალი რომანისტები კატეგორია:შვედურენოვანი მწერლები კატეგორია:XIX საუკუნის შვედი რომანისტები კატეგორია:შვედი ნობელის პრემიის ლაურეატები კატეგორია:შვედეთის აკადემიის წევრები კატეგორია:ქრისტიანი მწერლები კატეგორია:შვედი ფემინისტები კატეგორია:შვედი ლუთერანები კატეგორია:შვედი საბავშვო მწერლები კატეგორია:შვედი ქალი საბავშვო მწერლები კატეგორია:XX საუკუნის შვედი რომანისტები კატეგორია:ნობელის პრემიის ლგბტ ლაურეატები კატეგორია:ნობელის პრემიის ლაურეატები ანბანის მიხედვით კატეგორია:სელმა ლაგერლოფი
აშშ-ის საპრეზიდენტო არჩევნები (1888)
1888 წლის აშშ-ის საპრეზიდენტო არჩევნები 6 ნოემბერს გაიმართა, სადაც პრეზიდენტმა გროვერ კლივლენდმა მოსახლეობის მეტი ხმა მოიპოვა, ვიდრე რესპუბლიკელმა კონკურენტმა ბენჯამინ ჰარისონმა, თუმცა ამომრჩეველთა კოლეგიის ხმების უმრავლესობით პრეზიდენტი ჰარისონი გახდა. ამით 1876 წლის არჩევნების სიტუაცია განმეორდა, როდესაც გამარჯვებულმა კანდიდატმა მოსახლეობის ხმების უმრავლესობა ვერ მოიპოვა. შემდეგი ასეთი შემთხვევა მხოლოდ 112 წლის შემდეგ 2000 წლის არჩევნებში განმეორდა.
კატეგორია:აშშ-ის საპრეზიდენტო არჩევნები
კუკის მთა
კუკის მთა (Mount Cook; Aoraki) — ახალი ზელანდიის უმაღლესი წერტილი. სიმაღლე 3754 მ. მდებარეობს სამხრეთ კუნძულზე, ქალაქ კრაისტჩერჩიდან სამხრეთ-დასავლეთით. აგებულია კრისტალური ქანებით. მწვერვალი უნაგირის ფორმისაა, ძალზე ციცაბო ფერდობებით. დაფარულია თოვლითა და მყინვარებით. აღმოსავლეთ კალთაზე ეშვება ტასმანის მყინვარი, ხოლო დასავლეთ ფერდობზე — ჰუკერის მყინვარი. ატმოსფერული ნალექების რაოდენობა წელიწადში 4491 მმ აღწევს. კალთების ქვედა ნაწილში არის ენდემური სახეობებით მდიდარი ზომიერი სარტყლის უნიკალური წვიმის ტყეები. ალპინისტებისა და ტურისტების პოპულარული ადგილია. მოქცეულია კუკის მთის ეროვნული პარკის ტერიტორიაზე, სადაც 2000 მ-ზე მაღლა მდებარე 140-ზე მეტი პიკი და დაახლოებით 70-მდე მყინვარი მდებარეობს.
მთის ადგილობრივი სახელწოდებაა „აორაკი“, რაც მაორი ენაზე ითარგმნება როგორც „დიდი თეთრი ღრუბელი“. სახელი ეწოდა ინგლისელი მეზღვაურისა და მკვლევრის ჯეიმზ კუკის პატივსაცემად. 1991 წელს მომხდარი თოვლზვავის შედეგად მწვერვალს მოსწყდა ქანები (თოვლთან და ყინულთან ერთად), რის გამოც მთის სიმაღლე დაახლოებით 10 მ-ით შემცირდა. კუკის მთაზე პირველი ასვლა განახორციელეს 1894 წელს.
რესურსები ინტერნეტში
კატეგორია:ახალი ზელანდიის მთები
ჭანჭახი
გეოგრაფიული სახელი ჭანჭახი შეიძლება აღნიშნავდეს:
ძვ. წ. 514
გარდაიცვალნენ
*
სანახაობრივი მოდელი
thumb|320პქ|[[Lamborghini-ის მიერ შექმნილი ერთ-ერთი სანახაობრივი მოდელი Estoque.]] სანახაობრივი ავტომობილი ან საჩვენები ავტომობილი — ავტომობილის მოდელი, რომელიც იქმნება იმისათვის, რათა საზოგადოებას წარუდგინონ ახალი სტილის დიზაინი ან ახალი ტექნოლოგია. ასეთი მოდელები უმეტესწილად ავტოშოუებზე ჩნდება, მათი დახმარებით ავტოქარხნები მომხმარებლის აზრს იგებენ ახალი დიზაინისა და ტექნოლოგიების შესახებ, თუ ავტომობილი მოლოდინს გაამართლებს და დიდ პოპულარობას მოიპოვეს ის შესაძლებელია მასიურ წამოებაშიც ჩაეშვას.
რესურსები ინტერნეტში
კატეგორია:სანახაობრივი მოდელი
სანტა-კრუს-დე-პანიაგუა
სანტა-კრუს-დე-პანიაგუა (Santa Cruz de Paniagua) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრასიერა-ტიერას-დე-გრანადილიის კომარკის შემადგენლობაში. ფართობი —	83 კმ². მოსახლეობა — 316 კაცი (2020 წ.).
სქოლიო
კატეგორია:კასერესის მუნიციპალიტეტები
კემბრიჯის უნივერსიტეტი
კემბრიჯის უნივერსიტეტი სიძველით მეორე უნივერსიტეტია ინგლისურენოვან მსოფლიოში და ჩარიცხვის კრიტერიუმებით ერთ-ერთი ყველაზე მომთხოვნი გაერთიანებულ სამეფოში.
ადრეული წყაროები აღარ არსებობს, თუმცა მიიჩნევენ, რომ უნივერსიტეტი ქალაქ კემბრიჯში (ინგლისი) არსებულ პროფესორთა ასოციაციისგან წარმოიშვა და სავარაუდოდ შეიქმნა 1209 წელს ოქსფორდიდან გამოქცეულ მეცნიერ-მასწავლებელთა მიერ, რომელთაც ადგილობრივ მოქალაქეებთან კონფლიქტი შეექმნათ.
ოქსფორდისა და კემბრიჯის უნივერსიტეტებს (ერთობლივად მოიხსენიებენ, როგორც ოქსბრიჯს) მას შემდეგ ურთიერთ ჯიბრის დიდი ისტორია აქვთ და მოიხსენიებიან გაერთიანებული სამეფოს ყველაზე ელიტურ და პრესტიჟულ უნივერსიტეტებად. ისტორიულად, მათ გამოშვებას ეკუთვნის ბრიტანეთის გამოჩენილ მეცნიერთა, მწერალთა და პოლიტიკოსთა უდიდესი ნაწილი.
რანგით კემბრიჯი ბრიტანეთის უნივერსიტეტთა ლიგის სიის თავში იმყოფება ბოლო 8 წლის განმავლობაში, ხოლო ბოლო დროს კი უმაღლეს სასწავლებელთა საერთაშორისო ლიგის მე-3 რანგზე თაიმზის უმაღლეს სასწავლებელთა დამატების (ინგ. შემოკლებით THES) მიხედვით, ხოლო შანხაი ჟიაო ტონგის უნივერსიტეტის რეიტინგით მსოფლიოში მე-4 უნივერსიტეტია. (უნივერსიტეტთა რეიტინგები სუბიექტურ კრიტერიუმებს ეყრდნობა, თუმცა დღეისთვის მსოფლიო უნივერსიტეტთა მხოლოდ ზემოთ მოყვანილი ორი რეიტინგ-ლისტი არსებობს).
კემბრიჯი არის რასსელის ჯგუფის (ბრიტანეთის კვლევითი უნივერსიტეტების ქსელი, ინგ. Russel Group), კოიმბრას ჯგუფის (ევროპის წამყვან უნივერსიტეტთა ასოციაცია, ლათ. Coimbra Group) და ასევე ევროპის კვლევითი უნივერსიტეტების ლიგის (LERU) წევრი.
საერთო ინფორმაცია
უნივერსიტეტის 31 კოლეჯი ტექნიკურად უნივერსიტეტისგან დამოუკიდებელი ინსტიტუტებია და მნიშვნელოვანი ავტონომიით სარგებლობენ. მაგ. ისინი თავად წყვეტენ სტუდენტთა მიღების საკითხს და ასევე თავად ნიშნავენ საბჭოს უფროს წევრებს.
უნივერსიტეტის ამჟამინდელი კანცლერი მსუ ედინბურგის დუკია, ვიცე-კანცლერი კი პროფ. ალისონ რიჩარდი. კანცლერის თანამდებობა მუდმივია და უმეტესწილად სიმბოლური, ხოლო ვიცე-კანცლერი კი აღმასრულებელ მმართველად ითვლება. უნივერსიტეტის ხელმძღვანელობაში მხოლოდ საკუთარი წევრები არიან, გარე წარმომადგენლების გარეშე. მთავარი ავტორიტეტი ე.წ. მმართველი პალატაა (Regent House), რომლის წევრებიც კემბრიჯის აკადემიური თანამშრობლები არიან, თუმცა ძირითადი საქმიანობა საკონსულოს მიერ ხორცილედება. სენატი შედგება ყველა მაგისტრანტისა და უფრო მაღალი ხარისხის მფლობელთაგან. ის ირჩევს კანცლერს და 1926 წლიდან მისი როლი ძირითად ამით შემოიფარგლება.
ისტორია
thumb|left|250px|კინგსის კოლეჯის კამპუსი კოლეჯთა სისტემა უნივერსიტეტისთვის შემთხვევითია და მოგვიანებით გაჩნდა. პირველი კოლეჯი სახელად პიტერჰაუზი დაფუძნდა 1284 წელს ჰიუ ბალშემის, ელის ბიშოპის მიერ. დანარჩენ კოლეჯთა უმრავლესობა დაფუძნდა მე-14, მე-15 საუკუნეებში, თუმცა ახალი კოლეჯები იქმნებოდა მას შემდეგაც, მოყოლებული დღემდე. ყველაზე ახალგაზრდა კოლეჯია რობინსონი (1970).
შუა საუკუნეებში კოლეჯები იქმნებოდა რათა მათ სტუდენტებს ამ კოლეჯთა დამფუძნებლების სულებისთვის ელოცათ. ამ მიზეზით ისინი ხშირად სააბატოებთან ასოცირდებოდნენ. თუმცა 1536 წელს მონასტერთა გაუქმებასთან დაკავშირებით, მეფე ჰენრი VIII-მ ბრძანა გაეუქმებინათ უნივერსიტეტში კანონიკის სწავლების ფაკულტეტი და შეეწყვიტათ სქოლასტიკური ფილოსოფიის სწავლება. ამას შედეგად კოლეჯთა კურიკულუმის ფოკუსის შეცვლა მოჰყვა - კანონიკის ნაცვლად შემოიღეს კლასიკური მეცნიერებანი, ბიბლია და მათემატიკა.
კემბრიჯის გამოცდა ბაკალავრიატის ხარისხისთვის (მთავარი დაწყებითი ხარისხი კემბრიჯში ხელოვნებასა და მეცნიერების შემსწავლელ საგნებში) ცნობილია როგორც „ტრიპოსი“. მიუხედავად იმისა, რომ უნივერსიტეტს კურსები მრავალ საგანში გააჩნია, ისააკ ნიუტონის დროიდან მე-19 საუკუნის შუა წლებამდე ძირითადი ყურადღება მათემატიკაზე ხდებოდა, და ამ საგნის შესწავლა დიპლომის მისაღებად აუცილებელი იყო. მათემატიკის კურსის წარჩინებით დასრულებისას სტუდენტებს ვრანგლერის წოდებას ანიჭებდნენ. მათემატიკის ტრიპოსი განსაკუთრებული სირთულით გამოირჩეოდა და მის კურსდამთავრებულად ისეთი გამოჩენილი ბრიტანელი მეცნიერები იყვნენ, როგორცაა ჯეიმზ კლერკ მაქსველი, ლორდ კელვინი და ლორდ რალეი. მიუხედავად საგანთა სიმრავლისა კემბრიჯი მათემატიკას დღემდე განსაკუთრებულ ყურადღებას უთმობს. ისააკ ნიუტონის ინსტიტუტი, უნივერსიტეტის ნაწილი, ბრიტანეთის ეროვნულ კვლევით ინსტიტუტად ითვლება მათემატიკასა და თეორიულ ფიზიკაში.
დასაწყისში ყველა სტუდენტი მამაკაცი იყო. პირველი ქალთა კოლეჯები იყო გირტონის კოლეჯი (1869) და ნიუნჰამის კოლეჯი (1872). პირველი გამოცდები ქალი-სტუდენტებისთვის 1882 წელს ჩატარდა, თუმცა ქალთა უნივერსიტეტის სრულ წევრებად გახდომა 1947 წლამდე ვერ მოხერხდა, 20 წლით გვიან ვინემ ოქსფორდში. მიუხედავად იმისა, რომ როგორც ითვლება კემბრიჯს ქალთათვის ხარისხი ამ დრომდე არ გაუცია, ფაქტობრივად მოყოლებული მე-19 საუკუნიდან ქალები დაშვებულ იყვნენ კურსებზე, აბარებდნენ გამოცდებს და ნიშნების ფურცელს ოფიციალურად იღებდნენ, რაც სხვა ინსტიტუტების მიერ ხარისხად ითვლებოდა. უკვე მე-20 საუკუნიდან ქალებს შეეძლოთ ე.წ. ტიტულარული ხარისხის მიღება. განსხვავება ის იყო, რომ სრული ხარისხის გარეშე ქალებს არ შეეძლოთ უნივერსიტეტის მმართველთა საბჭოს წევრები გამხდარიყვნენ. უნივერსიტეტის სტუდენტები კოლეჯის ტერიტორიაზე ცხოვრობდნენ და ქალთა კოლეჯების სიმცირის გამო ისინი შევიწროებულნი იყვნენ 1960 წლამდე, როცა კოლეჯებში სქესთა შერევა დაშვებულ იქნა.
კოლეჯები
ამჟამად 31 კოლეჯიდან 28 შერეულია, დანარჩენი სამი კი ექსკლუზიურად ქალთათვის არის (ლუსი კავენდიში, ნიუ-ჰოლი და ნიუნჰამი). მაგდალენი ბოლო მამაკაცთა კოლეჯი იყო, რომელიც მხოლოდ 1988 წელს გახდა შერეული.
სქოლიო
კატეგორია:გაერთიანებული სამეფოს უნივერსიტეტები კატეგორია:რასელის ჯგუფის უნივერსიტეტები კატეგორია:გაერთიანებული სამეფოს საგანმანათლებლო დაწესებულებები კატეგორია:შუა საუკუნეების უნივერსიტეტები
ვიქტორ დოლიძე
ვიქტორ ისიდორეს ძე დოლიძე (დ. 30 ივლისი, 1890 — გ. 24 მაისი, 1933) — ქართველი კომპოზიტორი და პირველი ქართული კომიკური ოპერის ავტორი.
ბიოგრაფია
1902 წელს დოლიძეების ოჯახი თბილისში გადასახლდა, სადაც ვიქტორი შეიყვანეს კომერციულ სასწავლებელში. პარალელურად იგი მანდოლინაზე დაკვრას სწავლობდა. მოკლე ხანში ისე დაეუფლა ამ საკრავს, რომ სასწავლებლის მოწაფეებისგან შეადგინა მანდოლინისა და გიტარის დამკვრელთა თვითმოქმედი წრე, რომელსაც თვითონ ხელმძღვანელობდა. 1910 წელს გამართულ კონკურსში მანდოლინაზე დამკვრელთა შორის დაიკავა პირველი ადგილი. 1912 წელს 22 წლის დოლიძე კიევში ჩავიდა და კომერციულ ინსტიტუტში განაგრძო მეცადინეობა. აქ მას გაუძლიერდა ინტერესი მუსიკისადმი და საბოლოოდ დარწმუნდა, რომ მისი მოწოდება მუსიკა იყო. პარალელურად სწავლობდა კიევის სამუსიკო სასწავლებელში ვიოლინოსა და კომპოზიციის კლასში. ვიოლინოზე დაკვრას სწავლობდა ცნობილ პედაგოგ ერდენკოსთან. იქვე მოისმინა მუსიკის თეორიული დისციპლინების კურსი. ხუთი წელი, რომელიც მან კიევში გააატარა მეტად სასარგებლო აღმოჩნდა მისი მუსიკალური განვითარებისთვის. ინსტიტუტი დაასრულა 1917 წელს.
დოლიძის ოპერებია „ლეილა“ (ცაგარელის პიესის, „ლეკის ქალი გულჯავარის“ მიხედვით, 1922), „ცისანა“ (ერთაწმინდელის მიხედვით, 1929), „ზამირა“ (ოსურ ხალხურ თემებზე, დაუმთავრებელი, 1931). 1925 წელს დოლიძემ შექმნა სიმფონიური ფანტაზია „ივერიადა“, ხოლო 1932 წელს სიმფონია „აზერბაიჯანი“ და საფორტეპიანო კონცერტი. ავტორია რამდენიმე რომანსისა. ოპერა „ლეილაში“ მთავარ გმირად ერეკლე II იყო გამოყვანილი, რის გამოც ის „მონარქიული სენტიმენტების“ გაძლიერებად ჩაითვალა და რეპერტუარიდან მოიხსნა.
ვიქტორ დოლიძე გარდაიცვალა 1933 წლის 24 მაისს, პარატახტიანი ტიფით. დაკრძალეს 24 მაისს დიდუბის მწერალთა და საზოგადო მოღვაწეთა პანთეონში.
სქოლიო
კატეგორია:ქართველი კომპოზიტორები კატეგორია:დაბადებული 30 ივლისი კატეგორია:დაბადებული 1890 კატეგორია:გარდაცვლილი 24 მაისი კატეგორია:გარდაცვლილი 1933 კატეგორია:ოზურგეთში დაბადებულები კატეგორია:დიდუბის პანთეონში დაკრძალულები ვიქტორ
ჩელსი (საფეხბურთო კლუბი)
საფეხბურთო კლუბი „ჩელსი“ (Chelsea Football Club) — ინგლისური საფეხბურთო კლუბი დასავლეთ ლონდონში, ინგლისში. გუნდი დაარსდა 1905 წელს, თამაშობს პრემიერლიგაში და ისტორიის უდიდესი ნაწილი გატარებული აქვს ინგლისის უმაღლეს ლიგაში. გუნდის განკარგულებაშია 41,837 ადგილიანი სტადიონი „სტემფორდ ბრიჯი“. „ჩელსი“ ინგლისის ოთხგზის ჩემპიონია, მოგებული აქვს ასოციაციის თასი 7-ჯერ, ლიგის თასი 4-ჯერ; ასევე, უეფა-ს ჩემპიონთა ლიგა ორჯერ (2011-12, 2020-21), უეფა-ს ევროპა ლიგა 2-ჯერ (2012-2013, 2018-2019) და თასების მფლობელთა თასი 2-ჯერ (1970-71, 1997-98). „ჩელსი“ ერთადერთი ლონდონური კლუბია, რომელსაც ჩემპიონთა ლიგა აქვს მოგებული.
დაარსების დღიდან „ჩელსი“ თამაშობს „სტემფორდ ბრიჯზე“, რომელიც მდებარეობს ფულემში, დასავლეთ ლონდონში. მიუხედავად სახელწოდებისა, კლუბი კენსინგტონისა და ჩელსის საქალაქო რაიონის ფარგლებს გარეთ მდებარეობს, ჰემერსმითის და ფულემის ლონდონის საქალაქო რაიონში. 2003 წელს „ჩელსი“ იყიდა რუსმა ოლიგარქმა რომან აბრამოვიჩმა.
„ჩელსის“ ტრადიციული საფეხბურთო ფორმა არის სამეფო ლურჯი ფერის მაისურები და შორტები და თეთრი გეტრები. მოდერნიზებისა და რებრენდინგის მიზნით კლუბის ლოგო ისტორიის მანძილზე რამდენიმეჯერ შეიცვალა. მიმდინარე ლოგო არის 1950-იან წლებში შექმნილი ლოგოს მოდიფიცირებული ვერსია, რომელზედაც გამოსახულია ლომი კვერთხით ხელში. ინგლისურ ფეხბურთში, „ჩელსის“ ყველა დროის საშუალო დასწრების მეხუთე მაჩვენებელი აქვს.
დაარსება და პირველი ნაბიჯები
1896 წელს ჰენრი ავგუსტუს „გას“ მირსმა, ბიზნესმენმა და საფეხბურთო ენთუზიასტმა ძმასთან, ჯოზეფ მირსთან ერთად, დასავლეთ ლონდონში, კერძოდ ფულემში, საფეხბურთო მატჩების ჩასატარებლად შეიძინა სტემფორდ-ბრიჯის ათლეტიკური სტადიონი. თავდაპირველად მირსებმა საშინაო თამაშების ჩატარება საფეხბურთო კლუბ „ფულემს“ შესთავაზეს, თუმცა კლუბის წარმომადგენლებთან იჯარის პირობებზე შეთანხმება ვერ მოხერხდა. მირსები მოგვიანებით განიხილავდნენ სტადიონის მიყიდვის იდეას სარკინიგზო კომპანიისათვის, რომელსაც ქვანახშირის განთავსებისათვის ადგილი ესაჭიროებოდა. საბოლოოდ, ბიზნესმენისა და საფეხბურთო კლუბის პროექტით დაინტერესებული ფრედ პარკერის რჩევით, ძმებმა საკუთარი საფეხბურთო კლუბის დაარსება გადაწყვიტეს.
„ჩელსი“ დაარსდა 1905 წლის 14 მარტს პაბში „The Rising Sun“, დღევანდელი ფულემ-როუდის შესასვლელის პირდაპირ. დაარსებიდან მცირე ხანში გუნდი საფეხბურთი ლიგის წევრი გახდა. კლუბის ადრეული წლები ნაკლებად წარმატებული გამოდგა. ყველაზე ახლოს „ჩელსი“ ტიტულთან 1915 წელს იყო, როდესაც ასოციაციის თასის ფინალში „შეფილდ იუნაიტედთან“ დამარცხდა. კლუბს ჰქონდა რეპუტაცია გუნდისა, რომელიც ცნობილ, ვარსკვლავ ფეხბურთელებს იძენდა და სანახაობრივ ფეხბურთს აჩვენებდა. მიუხედავად ამისა, პირველ და მეორე მსოფლიო ომებს შორის პერიოდში მისი როლი ინგლისურ ფეხბურთში მცირე იყო.
შალკე 04 (საფეხბურთო კლუბი)
შალკე 04 (FC Schalke 04) — გელზენკირხენის საფეხბურთო კლუბი. ის კლუბის წევრების ოდენობით მეორე სპორტული კლუბია გერმანიაში, ხოლო შემოსავლების მიხედვით - მესამე. „შალკემ“ საერთაშორისო სარბიელზე წარმატება მოიპოვა 1997 წელს, როდესაც მოიგო უეფა-ს თასი. შალკე დაარსდა 1904 წელს და ამ დროის განმავლობაში მოიგო 7-ჯერ გერმანიის ჩემპიონატი 5-ჯერ-DFB-Pokals,ერთხელ DFL-Super Cup და ერთხელ უეფას თასი. უეფას 2018 წლის მონაცემებით "შალკე" 14 საუკეთესო გუნდში შედის.
ტიტულები
thumb|left|250px|შალკეს რეიტინგი 1964-2007 წლებში
ჩელსი (საფეხბურთო კლუბი)
პირველი მსოფლიო ომიდან საუკუნის შუაწლებამდე
პირველი მსოფლიო ომის შემდგომ პირველივე წელს, 1919-20 წლების სეზონში „ჩელსი“ მესამე ადგილზე გავიდა; ასევე, ასოციაციის თასის ნახევარფინალში გააღწია, სადაც „ასტონ ვილასთან“ დამარცხდა. 1923-24 წლების სეზონის შემდეგ „ჩელსი“ მეორე დივიზიონში დაქვეითდა. რამდენიმე წარუმატებელი მცდელობის შემდეგ კლუბი უმაღლეს ლიგას 1929-30 წლების სეზონში დაუბრუნდა, საიდანაც მომდევნო 32 წლის მანძილზე აღარ გავარდნილა. ამ პერიოდში, ყველაზე ახლოს ტიტულის მოგებასთან ჩელსი 1932 წელს იყო: ასოციაციის თასზე კლუბმა წარმატებით დაძლია „ლივერპულისა“ და „შეფილდ უენსდის“ დაბრკოლებები და ნახევარფინალში დაძაბულ დუელში დამარცხდა „ნიუკასლთან“, მომავალ გამარჯვებულთან. შემდგომ წლებში, „ჩელსი“ პირველ დივიზიონში დარჩენისათვის იბრძოდა. 1932-33 და 1933-34 წლებში 2 ქულით, ხოლო 1938-39 სეზონში 1 ქულის სიახლოვეს ასრულებდა სეზონს გასავარდნი ზონიდან. თანდათანობით იზრდებოდა მაყურებელთა დასწრების მაჩვენებელი სტადიონზე. 1935 წლის 12 ოქტომბერს, ლონდონურ დერბის „არსენალის“ წინააღმდეგ დაესწრო 82 905 მაყურებელი.
1945 წლის ოქტომბერში, ახლად დასრულებული მსოფლიო ომის შემდეგ, ინგლისის ფეხბურთის მესვეურებმა კეთილი ჟესტის გამოსახატად მიიწვიეს საბჭოთა კავშირის ჩემპიონი მოსკოვის „დინამო“ ბრიტანულ ტურნეში, სადაც მათ შეხვედრები უნდა გაემართათ რამდენიმე ინგლისურ კლუბთან, მათ შორის „ჩელსისთან“. დაგეგმილი შეხვედრა 1945 წლის 13 ნოემბერს გაიმართა სტემფორდ ბრიჯზე. შეხვედრა, სადაც მასპინძლები 2-0 იგებდნენ, 3-3 დასრულდა. მატჩს დაახლოებით 100 000 მაყურებელი დაესწრო, ეს ითვლება სტემფორდ ბრიჯის აბსოლუტურ რეკორდულ დასწრებად.
ტედ დრეიკი
1952 წელს „ჩელსის“ მთავარ მწვრთნელად ინგლისის ნაკრებისა და ლონდონის „არსენალის“ ყოფილი ცენტრ-ფორვარდი ტედ დრეიკი დაინიშნა. დრეიკმა კლუბის მოდერნიზება განახორციელა. მან შეცვალა კლუბის ემბლემა ახალი ლოგოთი, დანერგა ვარჯიშის ახალი სისტემები, გააუმჯობესა „ჩელსის“ ახალგაზრდულ აკადემიაში არსებული მდგომარეობა. შედეგად გუნდმა შეძლო პირველი მნიშვნელოვანი წარმატების მიღწევა. 1954-55 წლების სეზონში „ჩელსი“ პირველად გახდა ინგლისის ჩემპიონი. იმავე წელს ევროპის მმართველმა საფეხბურთო ორგანიზაციამ უეფამ ჩემპიონთა თასი დააარსა, მაგრამ საფეხბურთო ლიგის და საფეხბურთო ასოციაციის მხრიდან წინააღმდეგობის გამო „ჩელსიმ“ უარი თქვა ტურნირში მონაწილეობაზე. 1960-იან წლებში ტომი დოჰერტის თავკაცობით „ჩელსის“ ახალგაზრდა კოლექტივი რამდენიმეჯერ ახლოს იყო ტიტულის მოპოვებასთან სხვადასხვა ტურნირებში. 1964-65 წლების სეზონში გუნდი სამ ფრონტზე იბრძოდა ჩემპიონობისთვის. საბოოლოო ჯამში ჩელსიმ მხოლოდ ლიგის თასის მოგება მოახერხა, ასოციაციის თასზე და ჩემპიონატში დათმო ბრძოლები. 1970 წელს „ჩელსი“ ასოციაციის თასს დაეუფლა, დაამარცხა რა ფინალში „ლიდზ იუნაიტედი“ 2-1. მომდევნო წელს გუნდმა ისტორიაში პირველად შეძლო ევროტურნირის მოგება. 1970-71 წლების სეზონში „ჩელსიმ“ თასების მფლობელთა თასი ფინალში „რეალ მადრიდი“დაამარცხა ათენში. გვიანი 70-იანი წლები და 80-იანების დასაწყისი „ჩელსის“ ისტორიაში მეტისმეტად ტურბულენტური აღმოჩნდა. მსოფლიოს ეკონომიკური კრიზისის პირობებში სტემფორდ ბრიჯის რეკონსტრუქციის ამბიციური გეგმის განხორციელებამ კლუბის ფინანსური სტაბილურობა შეარყია. ხელმძღვანელობას წამყვანი ფეხბურთელების გაყიდვა მოუხდა და შედეგად კლუბი უძლიერესთა რიგებიდან გავარდა. გუნდს დეკადის მანძილზე გულშემატკივართა ხულიგნური ქცევების გადაუჭრელი პრობლემაც ჰქონდა. 1982 წელს „ჩელსის“ კრიზისმა პიკს მიაღწია. კლუბი ნომინალურ თანხად £1 კენ ბეითსმა შეიძინა. ამასთან სტემფორდ ბრიჯის ფრიჰოლდი უძრავი ქონების დეველოპერებზე გასხვისდა. შედეგები უარესდებოდა. 1983 წელს „ჩელსი“ გადარჩა მესამე დივიზიონში გავარდნას. 1983-84 სეზონში კლუბმა მოახერხა მეორე დივიზიონის მოგება და უძლიერესთან რიგებში აღზევდა, თუმცა მცირე ხნით. 1988 წელს გუნდი კიდევ ერთხელ დაქვეითდა. ამჯერად მხოლოდ ერთი სეზონით.
right|thumb|250px|2008 წელს „ჩელსიმ“ პირველად ითამაშა ჩემპიონთა ლიგის ფინალში დიდი ბრძოლის შემდეგ, 1992 წელს, ბეითსმა, მას შემდეგ, რაც დეველოპერები გაკოტრდნენ, ფრიჰოლდის კლუბთან გაერთიანება მოახერხა. პრემიერლიგის პირველ სეზონებში ჩელსის გამოსვლა არადამაჯერებელი იყო. მიუხედავად ამისა 1994 წელს გუნდმა ასოციაციის თასის ფინალში შეძლო თამაში. „ჩელსის“ ისტორიაში ახალი ეპოქა 1996 წელს დადგა, როდესაც მოთამაშე მწვრთნელად რუდ გულიტი დაინიშნა. გუნდში რამდენიმე მსოფლიო დონის ფეხბურთელი ჩაირიცხა. შედეგად ჩელსიმ 1997 წელს ასოციაციის თასის მოგება მოახერხა და გუნდმა ინგლისის წამყვან კლუბებში დაიბრუნა ადგილი. გულიტი ჯანლუკა ვიალიმ შეცვალა, რომელმაც „ჩელსის“ 1998 წელს თასების მფლობელთა თასი მოაპოვებინა. ამას გარდა იტალიელის მეთაურობით გუნდმა ლიგის თასი, ევროპის სუპერთასი და 2000 წელს ასოციაციის თასი მოიგო. ვიალი მცირე ხანში დათხოვნილ იქნა და მის ადგილას ასევე იტალიელი კლუდიო რანიერი დაინიშნა, რომლის აქტივშიც 2002 წლის ასოციაციის თასის ფინალი და 2002-03 სეზონში გუნდის ჩემპიონთა ლიგაზე გაყვანა გახდა.
აბრამოვიჩის ეპოქა
right|thumb|300px|2012 წელს ჩელსიმ მოიგო ჩემპიონთა ლიგა 2003 წლის ივნისში „ჩელსი“ რუსმა მილიარდერმა ოლიგარქმა, რომან აბრამოვიჩმა იყიდა £140 მილიონად. ეს იყო იმ დროისათვის ინგლისურ ფეხბურთში უდიდესი გარიგება. £100 მილიონზე მეტი დახარჯა ახალმა მფლობელმა პირველივე სეზონში ტრანსფერებში, თუმცა რანიერი უძლური აღმოჩნდა ტიტულის მოპოვებაში და იტალიელი 2004 წელს პერსპექტიული ჟოზე მოურინიოთი ჩაანაცვლეს. პორტუგალიელის მეცადინეობით „ჩელსი“ გახდა მეხუთე ინგლისური კლუბი, რომელმაც ზედიზედ შეძლო პრემიერლიგის მოგება 2004-05 და 2005-06 სეზონებში. გარდა ამისა მოურინიომ გუნდს მოაგებინა ასოციაციის თასი 2007 წელს და ლიგის თასები 2005 და 2007 წლებში. მოურინიომ „ჩელსი“ პრემიერლიგის ერთ-ერთ დომინანტ კლუბად აქცია. 2007 წლის სექტემბერში მაურინიოს ადგილას აბრამოვიჩმა ავრაამ გრანტი დანიშნა, რომელმაც „ჩელსის“ ისტორიაში პირველად გუნდის ჩემპიონთა ლიგის ფინალში გაყვანა შეძლო. შეხვედრა გუნდმა პენალტების სერიაში დათმო „მანჩესტერ იუნაიტედთან“. 2008 წლის ზაფხულში „ჩელსის“ მთავარ მწვრთნელად ბრაზილიელი ლუის ფელიპე სკოლარი იქნა მიწვეული. სკოლარიმ მხოლოდ 7 თვე გაატარა ლონდონში და მიუღებელი შედეგებისათვის გაათავისუფლეს. აბრამოვიჩმა დროებით გუნდი რუსეთის ნაკრების მოქმედ მწვრთნელს, გუს ჰიდინკს ჩააბარა. 2008-09 წლების სეზონში „ჩელსიმ“ დრამატულად დათმო ბრძოლა ჩემპიონთა ლიგის ნახევარფინალში „ბარსელონასთან“, მოიგო ასოციაციის თასი. ფინალში, „ევერტონის“ 2-1 დამარცხებიდან ორ დღეში „ჩელსიმ“ მთავარ მწვრთნელად „მილანის“ ყოფილი დამრიგებელი კარლო ანჩელოტი დანიშნა. პირველივე სეზონში იტალიელმა მწვრთნელმა გუნდს პრემიერლიგა და ასოციაციის თასი მოაგებინა. 1963 წლის შემდეგ „ჩელსი“ გახდა პირველი კლუბი, რომელმაც 100 ზე მეტი გოლის გატანა შეძლო ჩემპიონატში. 2011 წლის 22 მაისს ჩელსიმ „მანჩესტერ იუნაიტედთან“ ჩემპიონთა ლიგაზე გამოვარდნის და უტიტულო სეზონის შემდეგ კარლო ანჩელოტი დაკავებული თანამდებობიდან გაათავისუფლა. იტალიელის ნაცვლად აბრამოვიჩმა ახალგაზრდა პორტუგალიელი მწვრთნელი ანდრე ვილაშ-ბოაში დანიშნა. არასახარბიელო რეზულტატის ჩვენების გამო პორტუგალიელ მწვრთნელსაც მოუწია თანამდებობის დატოვება. იგი დროებით ჩაანაცვლა აპენინელმა მწვრთნელმა რობერტო დი მატეომ, რომლის ხელმძღვანელობაც კლუბისთვის ერთობ წარმატებული გამოდგა. კლუბმა მისი თავკაცობით მოიგო ასოციაციის თასი და გახდა 2011-2012 წლების სეზონის უეფას ჩემპიონთა ლიგის გამარჯვებული. 2012-2013 წლების სეზონში, პრემიერლიგაში არადამაჯერებელი სტარტის და ჩემპიონთა ლიგის ჯგუფური ეტაპის ვერგადალახვის გამო რობერტო დი მატეო კლუბის ხელმძღვანელობამ დაითხოვა. მის მაგივრად კლუბის მწვრთნელის პოსტი დროებით დაიკავა ესპანელმა დამრიგებელმა რაფაელ ბენიტესმა, რომელმაც კლუბს მოაგებინა 2012-2013 წლების სეზონის ევროპა ლიგის თასი. 2013 წლის ზაფხულში „ჩელსიში“ სამუშაოდ დაბრუნდა ჟოზე მოურინიო. 2013-14 წლების სეზონი კლუბისთვის მეტნაკლებად წარმატებული აღმოჩნდა; ჩელსი სეზონის ბოლომდე ინარჩუნებდა პრემიერლიგის მოგების შანსს, ჩემპიონთა ლიგაზე კი ნახევარფინალამდე მიაღწია.
სტადიონი
right|thumb|250px „ჩელსი“ საშინაო მატჩებს ატარებს „სტემფორდ ბრიჯზე“, რომელიც ოფიციალურად გაიხსნა 1877 წლის 28 აპრილს. თავდაპირველად 28 წლის მანძილზე „სტემფორდ ბრიჯზე“ საფეხბურთო მატჩების გარდა ეწყობოდა შეჯიბრებები მსუბუქ ათლეტიზმში ლონდონის სპორტული კლუბის მიერ. 1904 წელს „სტემფორდ ბრიჯი“ ბიზნესმენმა ძმებმა გას და ჯოზეფ მირსებმა შეიძინეს და ლონდონის საფეხბურთო კლუბს „ფულემს“ თამაშების გამართვა შესთავაზეს. ფულემისგან ძმებმა უარი მიიღეს რის შემდეგაც გადაწყვიტეს საკუთარი კლუბი დაეარსებინათ. ვინაიდან არენა მდებარეობდა ფულემის რაიონში და ამ სახელწოდების კლუბი უკვე არსებობდა, მირსებმა ახლად დაარსებულ კლუბს მეზობელი რაიონის სახელი „ჩელსი“ შეურჩიეს. სტადიონი დააპროექტა არქიტექტორმა არჩიბალდ ლეიტჩმა. ისტორიის მანძილზე არენამ რამდენიმე რეკონსტრუქცია განიცადა. თავდაპირველად ტევადობა 100 000 მაყურებელს შეადგენდა. მნიშვნელოვანი იყო 1930-იან წლებში სამხრეთ ნაწილში ეგრეთ წოდებული „შედ ენდის“ (Shed End) აშენება, რომელიც განკუთვნილი იყო განსაკუთრებით ერთგული და აქტიური გულშემატკივრებისთვის. 1970-იან წლებში ხელმძღვანელობამ სტადიონის რეკონსტრუქციის გადაწყვეტილება მიიღო, ტევადობის 50 000-მდე შემცირება დაიგეგმა. პროექტი საკმაოდ დიდ ფინანსებთან იყო დაკავშირებული რისი უზრუნველყოფაც ხელმძღვანელობამ ვერ შეძლო და „ჩელსიმ“ ვალების დასაფარად სტადიონის ტერიტორია დეველოპერულ კომპანიას დაუთმო. მხოლოდ 1992 წელს კენ ბეიტსმა შეძლო უკან გამოესყიდა „სტემფორდ ბრიჯი“. დღევანდელი მდგომარეობით სტადიონის ტევადობა 41,837 მაყურებელს შეადგენს.
„სტემფორდ ბრიჯის“ ოვალური ფორმა მართკუთხა კონფიგურაციით შეიცვალა, ტრიბუნები მაქსიმალურად ახლოს არის მოედანთან. სტადიონის ტერიტორიაზე მდებარეობს სპორტულ-გასართობი კომპლექსი „ჩელსი ვილიჯი“. იგი მოიცავს ორ ოთხვარსკვლავიან სასტუმროს, ხუთ რესტორანს, საკონფერენციო და საბანკეტო დარბაზებს, ღამის კლუბს, გასართობ ცენტრებს, სპორტულ კლუბს, მიწისქვეშა ავტოპარკინგს. უკანასკნელ წლებში კლუბი აქტიურად განიხილავს სტადიონის გაფართოების გეგმებს, რაც ლონდონის ცენტრის მჭიდროდ განაშენიანების და „სტემფორდ ბრიჯის“ სიახლოვეს ორი სარკინიგზო ხაზის არსებობის გამო საკმაოდ არის შეზღუდული. ჩელსის სავარჯიშო ბაზა მდებარეობს კობემში, სიურეის საგრაფოში. ბაზის მთლიანი რეკონსტრუქცია 2007 წელს განხორციელდა.
გამორჩეული ფეხბურთელები
მინი|მარჯვნივ|[[ფრენკ ლემპარდი]]
სქოლიო
კატეგორია:ინგლისის საფეხბურთო კლუბები კატეგორია:ლონდონი * კატეგორია:ინგლისის პრემიერლიგის კლუბები
ხენერალ-ობლიგადოს დეპარტამენტი
ხენერალ-ობლიგადოს დეპარტამენტი (Departamento General Obligado) — დეპარტამენტი არგენტინაში, სანტა-ფეს პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 166 436 ადამიანს შეადგენდა. ფართობი 10 928 კმ²-ია.
დეპარტამენტის ადმინისტრაციული ცენტრია ქალაქი რეკონკისტა.
რესურსები ინტერნეტში
კატეგორია:სანტა-ფეს პროვინციის დეპარტამენტები
ლოკარნო
ლოკარნო (Locarno) — ქალაქი სამხრეთ შვეიცარიაში. მდებარეობს იტალიურენოვან ტიჩინოს კანტონში, მაჯორეს ტბის ჩრდილოეთ სანაპიროზე. ცნობილია ლოკარნოს საერთაშორისო კინოფესტივალით, რომელიც ქალაქში ყოველწლიურად ტარდება.
რესურსები ინტერნეტში
კატეგორია:შვეიცარიის ქალაქები
ალეწის ციხე
ალეწის ციხე — არქიტექტურული ძეგლი ბორჯომის მუნიციპალიტეტის სოფელ წინუბნის ზევით. აქედან გადასავლელებია: ხცისის გავლით — ხაშურისკენ და ძამის ხეობის გავლით — ქარელში. აქედან გამომდინარე, აღნიშნულ ციხეს დიდი სტრატეგიული მნიშვნელობა ჰქონდა. სწავლული ბატონიშვილი ალეწის ციხის შესახებ წერს ციხე აშენებულია ვიწრო თხემზე. ჩრდილოეთისა და აღმოსავლეთის მხარეს ფრიალო კლდეა. დასავლეთისა და სამხრეთის ფერდობები ნაკლებად დამრეცია, საიდანაც სიმაგრე მაღალი კედლებითაა შემოზღუდული. კედლები ბევრ ადგილას წაქცეულია. წაგრძელებულ მხარეებს ორი მრგვალი ბურჯი ასრულებს. აღმოსავლეთის ბურჯის მხოლოდ ფუძეა შემორჩენილი, დასავლეთისა კვალი ჩანს. ციხეს სამხრეთი მხრიდან სამზერი ხვრელი აქვს დატანებული, რომელიც წინუბნიდან მომავალ გზას აკონტროლებს. მას განვითარებული გვიანი შუა საუკუნეებით ათარიღებენ.
ლიტერატურა
კატეგორია:ბორჯომის მუნიციპალიტეტის ციხესიმაგრეები
Formica fuscipes
Formica fuscipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ჭანჭახა
ჭანჭახა — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (მღებრიანის თემი). მდებარეობს თრიალეთის ქედის ჩრდილოეთ კალთაზე, მდინარე თეძმის მარცხენა მხარეს. ზღვის დონიდან 1680 მეტრი, გორიდან 42 კილომეტრი.
დემოგრაფია
2014 წლის აღწერის მონაცემებით, სოფელში არავინ ცხოვრობს.
სქოლიო
კატეგორია:გორის მუნიციპალიტეტის ნასოფლარები
პაკუჩა
პაკუჩა — ტბა პერუში. მდებარეობს აპურიმაკის რეგიონში, ზღვის დონიდან 3100 მეტრ სიმაღლეზე. ზედაპირის ფართობი 151 კმ².
რესურსები ინტერნეტში
კატეგორია:პერუს ტბები
ლა-პესგა
ლა-პესგა (La Pesga) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრასიერა-ტიერას-დე-გრანადილიის კომარკის შემადგენლობაში. ფართობი —	1583 კმ². მოსახლეობა — 1018 კაცი (2020 წ.).
სქოლიო
კატეგორია:კასერესის მუნიციპალიტეტები
ტრინიდადი (ბოჰოლი)
ტრინიდადი (ოფიციალურად ტრინიდადის მუნიციპალიტეტი; Munisipalidad sa Trinidad; Bayan ng Trinidad) ― მესამე კლასის მუნიციპალიტეტი ბოჰოლის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 35 119 ადამიანს შეადგენს. მოიცავს 20 ბარანგაის.
სქოლიო
კატეგორია:ბოჰოლის პროვინციის მუნიციპალიტეტები
იკ-ვერშინა
იკ-ვერშინა (Ыҡ-Вершина; Ик-Вершина) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 18 ადამიანი. რაიონულ ცენტრ ბელებეიდან დაშორებულია 21 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (42 %).
სქოლიო
კატეგორია:ბელებეის რაიონის სოფლები
დარჯილინგი
დარჯილინგი (ბენგ. দার্জিলিং; ინგლ. Darjeeling; ნეპალ. दार्जीलिङ; ტიბეტ.  རྡོ་རྗེ་གླིང་,Rdo-rje gling) — ქალაქი ინდოეთში, დასავლეთ ბენგალის  შტატშის უკიდურეს ჩრდილოეთით, აღმოსავლეთ ჰიმალაის მთებში (დაახლოებით 2185 მ სიმაღლეზე). აშენდა ბრიტანელების მიერ, როგორც კოლონიური სამთო სადგური (ინგლ. hill station).
ისტორია
დარჯილინგის წარსული მჭიდროდ არის გადაჯაჭვული ბენგალის, სიკიმისა და ნეპალის ისტორიასთან. XIX საუკუნის დასაწყისამდე დარჯილინგის მთიანი ტერიტორია ექვემდებარებოდა   სიკიმი ს სამეფოს, თუმცა სილიგურის მახლობლად მდებარე დაბლობები, გარკვეული პერიოდულობით, ნეპალის კონტროლის ქვეშ იყო. ასევე ცნობილია, რომ ნეპალმა გააფართოვა თავისი ტერიტორია მდინარე თისტამდე. 1828 წელს, ნეპალ-სიკიმის საზღვართან მიმავალი ბრიტანეთის ოსტინდოეთის კომპანიის ოფიციალური პირების დელეგაცია დარჯილინგში გაჩერდა და აღმოაჩინა, რომ რეგიონი შესაფერისი იქნებოდა  ბრიტანელი ჯარისკაცების მომავალი სანატორიუმისთვის. 1835 წელს კომპანიამ იჯარით აიღო ტერიტორია მდინარე მაჰანანდას დასავლეთით ჩოგიალ სიკიმთან. 1849 წელს დარჯლინგის ბრიტანელი გუბერნატორი არტურ კემპბელი და ბოტანიკოსი და მოგზაური ჯოზეფ დალტონ ჰუკერი ტყვედ ჩავარდნენ სიკიმის მიერ კონტროლირებად ტერიტორიაზე. მარცხნივ|მინი|დარჯლინგის მატარებელი ბრიტანეთის ოსტინდოეთის კომპანიამ მათ დასახმარებლად ჯარი გაგზავნა. დაძაბულობამ ოსტინდოეთის კომპანიასა და სიკიმს შორის გამოიწვია 1800 წელს 1,700 კმ² ტერიტორიის ანექსია. გარდა ამისა, 1864 წელს, ანგლო-ბჰუტანის ომის შედეგად, ბჰუტანი იძულებული გახდა   ბრიტანელებისთვის დაეთმო  მთიანი რეგიონზე  გამავალი გზები და კალიმონგი. სიკიმთან მუდმივ უთანხმოებას მოჰყვა   1865  წელს ბრიტანეთის მიერ მდინარე ტისტას აღმოსავლეთით მდებარე ტერიტორიის დაკავება. 1866 წლისთვის დარჯლინგის ოლქი ფარავდა 3,200 კმ² -ს. ბრიტანელების მმართველობის დროს ქალაქი  სამთო სადგურის  ფუნქციას ასრულებდა მათთვის, ვინც დაბლობიდან ცდილობდნენ გაქცეოდნენ  ზაფხულის სიცხეს. ქალაქი ასევე სწრაფად ვითარდებოდა როგორც სანატორიუმი და კურორტი. არტურ კემპბელის მცდელობამ განევითარებინა სამთო სადგური და  იმიგრანტები მიეზიდა ადგილობრივ მთიანი ფერდობების დასამუშავებლად, ხელი შეუწყო  დარჯლინგის მოსახლეობის ზრდას 1835 -დან 1949 წლამდე. ქალაქისა ვაკე ადგილებთან დამაკავშირებელი პირველი გზა აშენდა 1839 წლიდან 1842 წლამდე. 1848 წელს ქალაქში აშენდა ბრიტანელი ჯარისკაცების სამხედრო ბაზა, ხოლო 1850 წელს დარჯლინგმა მიიღო მუნიციპალიტეტის სტატუსი. ჩაის ინდუსტრიული გაშენება დარჯლინგის მხარეში დაიწყო 1856 წელს და მიიზიდა არაერთი ბრიტანელი მეწარმე .1864 წლიდან, ქალაქი გახდა ბენგალის მმართველთა ოფიციალური საზაფხულო დედაქალაქი. სკოლების მშენებლობა საკუთარ თავზე შოტლანდიელმა მისიონერებმა აიღეს და ამით საფუძველი ჩაუყარეს ქალაქის, როგორც საგანმანათლებლო ცენტრის მომავალს. დარჯლინგის ჰიმალაის რკინიგზის გახსნამ 1881 წელს ასევე შეუწყო ხელი რეგიონის განვითარებას. 1899 წელს ქალაქი ძლიერ დაზიანდა მეწყერის შედეგად. ინდოეთის დამოუკიდებლობის მოძრაობის მსვლელობისას  დარჯილინგში გავრცელდა არაორგანიზებული დემონსტრაციები. 1940 -იან წლებში კომუნისტი აქტივისტები განაგრძობენ ბრიტანელების წინააღმდეგ მოძრაობას პლანტაციის მუშაკთა მობილიზებით. ქვეყნის დამოუკიდებლობის დროისთვის დარჯილინგის რეგიონში დაგროვდა ბევრი სოციალურ-ეკონომიკური პრობლემა. ინდოეთის დამოუკიდებლობის გამოცხადების შემდეგ ქალაქი გახდა დასავლეთ ბენგალის შტატის ნაწილი. რეგიონის ნეპალური მოსახლეობა უკმაყოფილო იყო შტატის მთავრობის ქმედებებით, ის მოითხოვდა ავტონომიას დარჯლინგისთვის და ნეპალური ენის აღიარებას.
გეოგრაფია და კლიმატი
დარიჯილინგი მდებარეობს ჰიმალაის აღმოსავლეთ ნაწილში,  დასავლეთ ბენგალის შტატის უკიდურეს ჩრდილოეთში. ქალაქი განლაგებულია ზღვის დონიდან 2050 მ სიმაღლეზე, დარჯილინგ-ჯალაპახარის ქედის მიდამოებში. აქედან მოჩანს დედამიწის სიმაღლით მესამე მწვერვალი .კანჩენჯანგა, რომელიც ზღვის დონიდან 8.598 მეტრზეა.
ქალაქის კლიმატი ზომიერია. იყოფა  5 სეზონად: გაზაფხული, ზაფხული, შემოდგომა, ზამთარი და მუსონური (წვიმების სეზონი). საშუალო წლიური მაქსიმალური ტემპერატურაა 14.9 ° С, ხოლო მინიმალური  —  8.9 ° С. საშუალო თვიური ტემპერატურა მერყეობს 5 -დან 17 ° C- მდე. ყველაზე დაბალი ტემპერატურა, რაც კი ოდესმე დაფიქსირებულა  ქალაქში, იყო 1905 წლის 11 თებერვალს  და შეადგენდა -5 ° C. საშუალო წლიური ნალექია 3,092 მმ. ნალექების უმეტესი რაოდენობა მოდის ივლისში.
მოსახლეობა
მინი|წმინდა ანდრიას სახელობის ეკლესია დარჯილინგში 2011 წლის აღწერით, დარჯილინგის მოსახლეობა შეადგენს 132,016 ადამიანს, აქედან 65,839 კაცია და 66,177 ქალი. 6 წლამდე ასაკის 7 382 ბავშვია. 6 წელზე უფროსი ასაკის მოსახლეობის წიგნიერების დონე 93.17%-ია. 2001 წლის ბოლო აღწერის მიხედვით, აგლომერაციის მოსახლეობამ შეადგინა 109 163 ადამიანი. უმეტესობა ნეპალური წარმოშობისაა. ძირძველი ეთნიკური ჯგუფებს განეკუთვნებიან: ლიმბუ, რაი, ტამანგი, ლეპჩა, ბუტია, შერპები, ნევარები. არიან უმცირესობები: ბიჰარელები, ბენგალელები, ანგლო-ინდოელები, ჩინელები, ტიბეტელები და სხვა. მოსახლეობაში  ყველაზე გავრცელებული ენებია: ნეპალური, ჰინდი, ბენგალური და ინგლისური. ქალაქის მოსახლეობის ზრდის ტემპმა 1991 წლიდან 2001 წლამდე შეადგინა 47%.
დარჯილინგში დაიბადა ცნობილი ბრიტანელი მსახიობი ვივიენ ლი.
ეკონომიკა
ქალაქი განთქმულია ვიწროლიანდაგიანი მთის რკინიგზით, რომელიც გაიხსნა 1881 წელს და შეტანილია იუნესკოს მსოფლიო მემკვიდრეობის სიაში. ეს გზა, 86 კმ სიგრძისაა და  აკავშირებს დარჯილინგს ქალაქ სილიგურთან. სიმაღლეთა შორის სხვაობა დაახლოებით 2100 მ-ია: გზა იწყება სილიგურში ზღვის დონიდან 100 მ სიმაღლეზე და მთავრდება დარჯილინგში 2200 მ სიმაღლეზე.
დარჯილინგი სილიგურთან ავტობუსითაა დაკავშირებული. საავტომობილო და სარკინიგზო კავშირები ხშირად წყდება მუსონებისა და მეწყერის გამო. უახლოესი აეროპორტი მდებარეობს ბაღდოგრაში, დარჯილინგიდან 90 კილომეტრში. შედარებით მცირე ზომის ქალაქში პოპულარულია  ფეხით სიარული, ასევე ველოსიპედები, მოტოციკლები და ტაქსი. ადგილობრივი საბაგირო გზა, რომელიც 1968 წლიდან ფუნქციონირებდა, 2003 წელს დაიხურა ინციდენტის შემდეგ, როდესაც ოთხი ტურისტი დაიღუპა. ის საბოლოოდ განახლდა მხოლოდ 2012 წელს.
განათლება
ქალაქს აქვს 52 დაწყებითი, 21 საშუალო სკოლა და 4 კოლეჯი. სწავლების ენები ძირითადად ინგლისური და ნეპალურია.
გამოჩენილი პიროვნებები დარჯილინგიდან
.
სქოლიო
კატეგორია:ინდოეთი კატეგორია:ინდოეთის ადმინისტრაციული დაყოფა კატეგორია:ინდოეთის ქალაქები კატეგორია:დარჯილინგი
ირიონდოს დეპარტამენტი
ირიონდოს დეპარტამენტი (Departamento Iriondo) — დეპარტამენტი არგენტინაში, სანტა-ფეს პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 65 486 ადამიანს შეადგენდა. ფართობი 3 184 კმ²-ია.
დეპარტამენტის ადმინისტრაციული ცენტრია ქალაქი კანიადა-დე-გომესი.
რესურსები ინტერნეტში
კატეგორია:სანტა-ფეს პროვინციის დეპარტამენტები
პალომერო
პალომერო (Palomero) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრასიერა-ტიერას-დე-გრანადილიის კომარკის შემადგენლობაში. ფართობი —	20 კმ². მოსახლეობა — 396 კაცი (2020 წ.).
სქოლიო
კატეგორია:კასერესის მუნიციპალიტეტები
თონეთის ეკლესია
თონეთის ეკლესია — არქიტექტურული ძეგლი ბორჯომის მუნიციპალიტეტის ნასოფლარ დიდ თონეთში. იგი წარმოადგენს დარბაზული ეკლესიის ტიპს.
ძეგლს სახურავი ჩამონგრეული აქვს. ადგილზეა აღმოსავლეთი ფასადის სახურავის სამხრეთი ქანობი კარნიზით, ხოლო დასავლეთ ფასადზე კეხი და კარნიზის ერთი ქვა. შენობის ირგვლივ შემორჩენილია ძველი ნასახლარის კედლები და გელაზის დიდი ქვა. ეკლესია საშუალო ზომისაა (7.5 მ×7 მ), ნაგებია დამუშავებული რუხი და ღვინისფერი ქვით, კირ-ხსნარის დუღაბზე.
ეკლესიას აქვს მინაშენი, რომელიც საკმაოდ განიერია და თითქმის ეკლესიის სიგანეს უტოლდება. აღსანიშნავია, რომ ეკლესია ნაწილობრივ მიწით არის დაფარული. ეკლესიის ფასადები სადაა. ერთადერთ გამონაკლისს წარმოადგენს დასავლეთით, ვიწრო სარკმლის ზევით გამოსახული რელიეფური ჯვარი. ეკლესიის მინაშენი იმდენად არის ჩახერგილი, რომ მის შიდა სივრცეზე რაიმეს თქმა ძნელია. მინაშენის სწორკუთხა, მაღალი შესასვლელი გარედან გადახურულია სადა და ვიწრო ზედანის ქვით. ეკლესიაში ვხვდებით სამხრეთ ფასადზე გაჭრილი კარით, რომლის თავზე დევს მუზარადისებრი ფორმის მოზრდილი არქიტრავის ქვა. თონეთის ეკლესიის აშენებას, არქიტექტურული მონაცემების საფუძველზე XIV-XV საუკუნეებით ათარიღებენ.
ლიტერატურა
კატეგორია:ბორჯომის მუნიციპალიტეტის ტაძრები
Formica fuscocinerea
Formica fuscocinerea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
27 იანვარი
27 იანვარი — გრიგორიანული კალენდრის 27-ე დღე. წლის ბოლომდე დარჩენილია 338 დღე (ნაკიან წელში — 339).
ამ დღეს დაბადებულნი
მინი|მოცარტი
იხილეთ აგრეთვე
სხვა თვეები:
0127
ბრიტანეთის სამეფოს ჩრდილოეთ ბორნეოს კოლონია
ბრიტანეთის სამეფოს ჩრდილოეთ ბორნეოს კოლონია-ბრიტანეთის სამეფო კოლონია კუნძულ ბორნეოზე, რომელიც დაარსდა 1946 წელს ბრიტანეთის სამხედრო ადმინისტრაციის დაშლის შემდეგ. ლაბუანის სამეფო კოლონია ახალ სამეფო კოლონიას მისი ფორმირებისას შეუერთდა. 1963 წლის 16 სექტემბერს იგი გახდა საბაჰის შტატი მალაიზიის ფედერაციის ფორმირების დროს.
კუნძულების დათმობა
1947 წლის 16 ოქტომბერს, ბრიტანეთის კონტროლირებადი შვიდი კუნძული ჩრდილო-აღმოსავლეთ ბორნეოში, სახელად კუს კუნძულები, მანგზის კუნძულებთან ერთად, გადაეცა ფილიპინების მთავრობას გაერთიანებულ სამეფოსა და შეერთებულ შტატებს შორის წარშულში გაფორმებული ხელშეკრულების საფუძველზე. კუნძულები ახლა შეადიან სამხრეთ-დასავლეთ ტაგალოლის რეგიონის (MIMAROPA) და ბანგსამოროს ავტონომიურ რეგიონის ნაწილს მუსულმანურ მინდანაოში (BARMM) შემადგენლობაში.
ადმინისტრაცია
ბრიტანეთის სამეფოს ჩრდილოეთ ბორნეოს კოლონიის გუბერნატორი (ტუან იანგ ტერუტამა გაბენორ კოლონი მაჰკოტა ბრიტანული ბორნეო უტარა) იყო ბრიტანეთის მთავრობის მიერ შექმნილი თანამდებობა, როდესაც ჩრდილოეთ ბორნეო გამოიყვანა ჩრდილოეთ ბორნეოს კომპანიიდან, რომელიც სამეფო კონცესიის საფუძველზე შექმნილი იყო. 1963 წლის 31 აგვისტოს ჩრდილოეთ ბორნეოს თვითმმართველობამდე და 1963 წლის 16 სექტემბერს მალაიზიის ფედერაციის შექმნამდე თანამდებობა შექმნა მეფე ჯორჯ VI-მ, მოგვიანებით კი დედოფალმა ელიზაბეტ II-მ. მალაიზიის ჩამოყალიბების შემდეგ, სათაური შეიცვალა "Tuan Yang Terutama Yang di-Pertua Negeri Sabah", რაც ნიშნავს "მისი აღმატებულება საბაჰის გუბერნატორი" ან "მისი აღმატებულება საბაჰის სახელმწიფოს მეთაური". მოგვიანებით თანამდებობა შემოიღო იანგ დი-პერტუან აგონგიმ, მალაიზიის მეფემ.
აღმასრულებელი და საკანონმდებლო საბჭოები შეიქმნა 1950 წლის ოქტომბერში, რომელმაც შეცვალა დროებითი მრჩეველთა საბჭო. ის არსებობდა 1946 წლის ივლისიდან. აღმასრულებელი საბჭო, რომელიც რჩევებს აძლევდა გუბერნატორს პოლიტიკის საკითხებში, შედგებოდა სამი თანამდებობის პირისგან (მთავარი მდივანი, ფინანსური მდივანი და გენერალური პროკურორი), ორი დანიშნული ოფიციალური წევრისა და ოთხი დანიშნული არაოფიციალური წევრისგან. საკანონმდებლო საბჭო შედგებოდა გუბერნატორისაგან, სამი ყოფილი თანამდებობის წევრის, ცხრა დანიშნული ოფიციალური წევრისა და ათი დანიშნული არაოფიციალური წევრისგან. გუბერნატორი ჩვეულებისამებრ ნიშნავდა არაოფიციალურ წევრებს წარმომადგენლობითი ორგანოების მიერ წარმოდგენილი სიიდან. საერთო ჯამში, დემოკრატიული ინსტიტუტების განვითარება ჩრდილოეთ ბორნეოში გაცილებით ნელი იყო, ვიდრე მეზობელ სარავაკში.
თითოეულ რაიონში სოფლის მესვეურებს ევალებოდათ მცირე ადმინისტრაციული ამოცანები. უფროსები ხელმძღვანელობდნენ ადგილობრივ სასამართლოებს, რომლებიც განიხილავდნენ ადგილობრივი ჩვეულებებისა და ისლამური კანონების დარღვევის შემთხვევებს. ოლქის ოფიცრებს ასევე შეეძლოთ ემოქმედათ სასამართლოში და ჰქონდათ იურისდიქცია სამოქალაქო საქმეებზე, კოლონიის კანონების დარღვევაზე და სისხლის სამართლის კოდექსის წინააღმდეგ დანაშაულებებზე.